નવી દિલ્હી : બ્રિટનના પૂર્વ વડા પ્રધાન ડેવિડ કેમરૂને એક કાર્યક્રમમાં હળવીશેલીમાં મજાકીય અંદાજમાં ભારતમાં ચાલી રહેલી ટેસ્ટ શ્રેણીમાં ઇંગ્લેન્ડના ખરાબ પ્રદર્શનને જોતા કહ્યું હતું કે ઇંગ્લેન્ડના ખેલાડીઓની ટ્રેનિગને ધ્યાનમાં રાખતા સચિન તેંડૂલકરનું ‘અપહરણ’ કરી લેવું જોઇએ. ઉલ્લેખનીય છે કે ભારતના પ્રવાસે આવેલી ઇંગ્લેન્ડની ટીમ શ્રેણીમાં 2-0થી પાછળ ચાલી રહી છે. રાજકોટમાં રમાયેલ પ્રથમ ટેસ્ટ ડ્રો રહી હતી જયારે બે ટેસ્ટમાં ભારતે ભવ્ય વિજય મેળવ્યો હતો.